የአርባ ምንጭ ዩኒቨርሲቲ የሕክምና ዶክተሮችን አስመረቀ
አርባ ምንጭ ዩኒቨርሲቲ  87 የሕክምና ዶክተሮችን ዛሬ ሲያስመርቅ ከተመራቂዎች ውስጥ 32ቱ ሴቶች ናቸው፡፡በምረቃ ስነስርአቱ ላይ የዩኒቨርሲቲው ፕሬዝዳንት ዶክተር ዳምጠው ዳርዛ ዩኒቨርሲቲው የሕክምና ዶክተሮችን ማሰልጠን የጀመረው በዘርፉ ያለውን የባለሙያ እጥረት ለመቅረፍ መሆኑንም አስታውሰዋል፡፡የእለቱ የክብር እንግዳ የጤና ሚኒስትር ዴኤታ ሳህረላ አብዱላሂ ተመራቂዎች ከፊታቸው የተመራቂዎቹን  አገልግሎት የሚጠብቁ ዜጎች እንዳሉ በመገንዘብ ሙያዊ ግዴታቸውን ለመወጣት ከወዲሁ ሊዘጋጁ እንደሚገባም ጠቁመዋል፡፡በ2001 ዓ.ም የሕክምና ዶክተሮችን ማሰልጠን የጀመረው ዩኒቨርሲቲው የዛሬውን ጨምሮ ለ7ኛ ጊዜ  ያስመረቀ ሲሆን እስካሁን 572 የሕክምና ዶክተሮችን ማስመረቁም ተገልጿል፡፡(በአለበል አለማየሁ)